wickkiey/tamil-wikipedia-chunked huggingface dataset:
# எட்வர்ட் ரைன்ஸ்போர்ட்

**எட்வார்ட் ரைன்ஸ்போர்ட்** (*Edward Rainsford *, பிறப்பு: திசம்பர் 14 1984), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 39 ஒருநாள் பன்னாட்டுத் துடுப்பாட்டப் போட்டிகளிலும் 56 முதல்தர துடுப்பாட்டப் போட்டிகளிலும், 72 ஏ-தர துடுப்பாட்டப் போட்டிகளிலும், இரண்டு இருபது20 போட்டிகளிலும் கலந்து கொண்டுள்ளார். இவர் 2005 - 2007 ஆண்டுகளில் சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார். சிம்பாப்வே அணியின் வலதுகை மிதவிரைவு பந்துவீச்சாளர், வலதுகை துடுப்பாளரும் கூட
# சுயநிதி மருத்துவக் கல்லூரிகள்

இந்தியாவில் பதிவு செய்யப்பட்ட கல்வி அறக்கட்டளைகள், சமுதாய அமைப்புகள், சங்கங்கள் போன்றவைகளால் அரசு நிதியுதவியின்றி நடத்தப்படும் மருத்துவக் கல்லூரிகள், **சுயநிதி மருத்துவக் கல்லூரிகள்** என அழைக்கப்படுகின்றன. இந்திய அரசு அமைப்பான இந்திய மருத்துவக் குழு (en: Medical Council of India) அனுமதிகளை வழங்குகிறது. இந்த அனுமதியைப் பெற்ற பின்பு கல்லூரி அமைக்கப்படும் மாநில அரசின் அனுமதி பெறுவதுடன், கல்லூரிக்குத் தொடர்புடைய பல்கலைக்கழகத்துடன் இணைப்பு பெற வேண்டி இருக்கும். இந்தக் கல்லூரிகளுக்கு இணைப்பு செய்யப்பட்ட பல்கலைக்கழகப் பாடத்திட்டத்தின்படி அந்தப் பல்கலைக்கழகங்கள் தேர்வுகளை நடத்தி மதிப்பெண் சான்றிதழ்களையும், பட்டங்களையும் அளிக்கின்றன. இந்த சுயநிதி மருத்துவக் கல்விக்கு மாநில அரசால் நிர்ணயிக்கப்பட்ட கல்விக் கட்டணங்களை மாணவர்கள் செலுத்த வேண்டும்.
# டாடென்டா தையிபு

**டாடென்டா தையிபு**: (Tatenda Taibu, பிறப்பு: மே 14, 1983), சிம்பாப்வே அணியின் தற்போதைய குச்சுக் காப்பாளர் (wicket-keeper அல்லது wicketkeeper அல்லது பெரும்பாலும் keeper). வலதுகை துடுப்பாளரும், வலதுகை புறத்திருப்ப பந்துவீச்சாரும் கூட.
இவர் இலங்கைக்கு எதிராக மே, 6, 2004 அன்று தேர்வுத்துடுப்பாட்ட அணித்தலைவராக நியமிக்கப்பட்டார். இன்று வரை இவரே குறைந்த வயதில் தேர்வுத்துடுப்பாட்ட அணித்தலைவராக இருந்தவர் என்ற சிறப்பை பெற்றுள்ளார்.
# விமலாதித்த மாமல்லன்

**விமலாதித்த மாமல்லன்** (*Vimaladhitha Maamallan*) (இயற்பெயர்: சி. நரசிம்மன்) (பி. ஜூன் 19, 1960) என்பவர் தமிழ் எழுத்தாளராவார். இவர் சிறுகதைகள், குறுநாவல்கள், இலக்கிய விமர்சனம், கட்டுரைகள் என அச்சு நூல்களாகவும் மின்னூல்களாகவும் வெளியிட்டுள்ளார்.
# விமலாதித்த மாமல்லன்

## வாழ்க்கைக் குறிப்பு

சி. நரசிம்மன் என்ற இயற்பெயர் கொண்ட இவர் மாத்வ குடும்பத்தைச் சார்ந்த கன்னட – மராட்டியத் தாய் தந்தையருக்கு, சென்னையில் உள்ள திருவல்லிக்கேணியில் பிறந்தார். பள்ளிப்பருவம் பாண்டிச்சேரியில். சென்னை பச்சையப்பன் கல்லூரியில் தமிழ் இலக்கியம் பயின்றவர், எனினும் பட்டதாரி அல்லர். கல்லூரி இறுதி ஆண்டுகளில் நவீன நாடகங்களில் நடிக்கத் தொடங்கினார். இந்தக் காலகட்டத்தில் நவீனத் தமிழ் இலக்கியச் சூழல் பரிச்சயப்பட, சிறுகதைகள் எழுதத் தொடங்கினார். 1982-83ல் பரந்த அனுபவம் தேடிக் காவியுடுத்தித் தேசாந்திரம் புறப்பட்டவர், இரண்டு முறையும் பாதியிலேயே திரும்ப நேர்ந்தது. மகாராஷ்டிரத்தைச் சேர்ந்த சமூக சேவகரான பாபா ஆம்தே தலைமையில், நிட் இந்தியா இயக்கத்தில் (KNIT-INDIA MOVEMENT) பங்கேற்றார். 1985 டிசம்பர் முதல் 1986 ஏப்ரல் வரை கன்யாகுமரியிலிருந்து காஷ்மீருக்கு, ஏறக்குறைய 5100 கிமீ சைக்கிளில் பயணம் செய்து, தேசிய ஒருமைப்பாட்டுப் பிரச்சாரத்தில் ஈடுபட்டார். 2013 முதல் 2018 வரை சென்னை மத்திய வருவாய் புலனாய்வு இயக்குநரகத்தில் கண்காணிப்பாளராகப் பணியாற்றினார். மத்திய கலால், சரக்கு மற்றும் சேவை துறையில் 38 ஆண்டுகள் பணிபுரிந்து 2020ல் ஓய்வு பெற்று, சென்னையில் வசித்து வருகிறார்.
# விமலாதித்த மாமல்லன்

## எழுத்து வாழ்க்கை

இவர் 1981ல் கல்கி நினைவுச் சிறுகதைப் போட்டியில் இவரின் முதல் சிறுகதையான 'வலி' வெளிவந்தது. அதே ஆண்டில் கணையாழியில் வெளியான 'இலை' மற்றும் 'பெரியவர்கள்' குறுநாவல் வழியே தமிழ் இலக்கியச் சூழலில் கவனத்திற்கு வந்தார். தொடர்ந்து இதழ்களுக்கு சிறுகதைகளை எழுதி வந்தார். கி. விட்டால் ராவ் தொகுத்த இந்த நூற்றாண்டுச் சிறுகதைகளிலும் இவரது 'சிறுமி கொண்டுவந்த மலர் சிறுகதை' இடம்பெற்றிருக்கிறது. சென்னைப் பல்கலைக்கழகத்தின்தமிழ் இலக்கியத் துறையின் தலைவராகப் பணியாற்றிய வீ. அரசு தொகுத்த இருபதாம் நூற்றாண்டுச் சிறுகதைகள் நூலிலும் 'சிறுமி கொண்டுவந்த மலர்' இடம்பெற்றுள்ளது. இவரது 'உயிர்த்தெழுதல்' 1994ஆம் வருடத்தின் அக்டோபர் மாதத்தின் சிறந்த சிறுகதையாக இலக்கியச் சிந்தனையால் தேர்ந்தெடுக்கப்பட்டது.  
இடையில் பல ஆண்டுகளாக எழுதாமல் இருந்த மாமல்லன், சில ஆண்டுகளுக்கு முன் அமேஸான் கிண்டிலில் மின்னூல் வடிவில் படைப்புகளை வெளியிடத் தொடங்கினார். வாசகர்களின் உதவியுடன் கசடதபற இதழ் உள்ளிட்ட நிறைய அச்சு நூல்களை மின்னூலாக்கி அமேஸான் கிண்டிலில் வெளியிட்டுள்ளார். 2022 ஜூனில் இருந்து ஆபிஸ் எனும் நாவல், மெட்ராஸ்பேப்பர் எனும் இணைய வார இதழில் தொடராக எழுதினார்.
# விமலாதித்த மாமல்லன்

## எழுத்து வாழ்க்கை

### மொழிபெயர்க்கப்பட்டவை

கணையாழியில் வந்த இவரின் 'இலை' சிறுகதை வஸந்தா சூரியாவால் மொழிபெயர்க்கப்பட்டு, எழுத்தாளர் திலீப்குமார் தொகுத்த தற்காலத் தமிழ்ச் சிறுகதைகளின் ஆங்கிலத் தொகுப்பொன்றில் இடம்பெற்றது. கவனம் சிற்றிதழில் 1981 - இல் வெளியான 'போர்வை' சிறுகதை மீனாக்ஷி பூரியால் இந்தியில் மொழிபெயர்க்கப்பட்டு சாகித்திய அகாதெமியின் 1999ஆம் ஆண்டு இதழில் வெளியாகி உள்ளது. கல்கியில் 1981 - இல் வெளியான 'வலி' சிறுகதை எம். எஸ். ராமசுவாமியால் ஆங்கிலத்தில் மொழிபெயர்க்கப்பட்டு *மார்டன் தமிழ் ஸ்டோரீஸ்* (Modern Tamil Stories 1990) எனும் தொகுப்பில் வெளியாகி உள்ளது. மீட்சி சிற்றிதழில் 1984 - இல் வெளியான 'சிறுமி கொண்டுவந்த மலர்' சிறுகதை சுபஷ்ரீ கிருஷ்ணசுவாமியால் ஆங்கிலத்தில் மொழிபெயர்க்கப்பட்டு தி டமில் ஸ்டோரி (The Tamil Story 2016) எனும் தொகுப்பில் வெளியாகி உள்ளது.
# விமலாதித்த மாமல்லன்

## எழுத்து வாழ்க்கை

### பாட நூல்களான படைப்புகள்

- 'சிறுமி கொண்டு வந்த மலர்' என்ற இவரது சிறுகதை திருச்சி ஜமால் முஹம்மது கல்லூரி, கும்பகோணம் அரசு மகளிர் கல்லூரி உள்ளிட்ட கல்வி நிறுவனங்களின் பட்டப் படிப்பிற்கான பாடத்திட்டத்தில் இடம்பெற்றுள்ளது.
- காலச்சுவடு இதழில் வெளியான 'இணையமும் இலக்கியமும்' எனும் கட்டுரை கேரள அரசின் பதினோராம் வகுப்பு தமிழ்ப் பாடநூலில் இடம்பெற்றுள்ளது.
# விமலாதித்த மாமல்லன்

## பாராட்டுகள்

விமலாதித்த மாமல்லனின் படைப்புகளைப் பற்றி தமிழின் முக்கிய எழுத்தாளர்கள் தங்கள் விமரிசனங்களைக் குறிப்பிட்டுள்ளனர். அவற்றுள்,  
- எழுத்தாளர் சுந்தர ராமசாமி *"மிகக் கவனமாகக் கதைகளை உருவாக்குபவர் விமலாதித்த மாமல்லன். சிறுகதைக்கே உரித்தான தனித்தன்மையின் மரபில் ஊட்டம் பெற்றவர். வாழ்க்கையை எதிர்கொள்ளத் தெரியாத ஜீவன்களின் பரிதவிப்பு இவரது கதைகளின் மையம்"* என்கிறார்.
- ஓர் அறிமுக எழுத்தாளனின் தயக்கத்துடனல்ல; தேர்ந்த கதையாளனின் சரளத்தன்மையுடன் அறிமுகமானவர் விமலாதித்த மாமல்லன்
- *நவீன சிறுகதையில், ஆணாதிக்கத்தால் பாதிக்கப்பட்ட, பாவப்பட்ட பெண்கள் துலக்கமாகத் தோன்றுவது இவர் கதைகளில்தான் என்று கூடச் சொல்லலாம்.* - விக்ரமாதித்யன் (இருவேறு உலகம்)
- மீட்சி சிற்றிதழில் கவிஞர் ஆத்மாநாம் மாமல்லனின் சிறுகதைகளைப் பற்றி எழுதிய மதிப்புரை ஒன்றில் *இவர் எடுத்துக் கொண்டுள்ள கருவெல்லாம் பெரும்பாலும் மனிதத்தின் வீழ்ச்சியை விவரித்து வாசகனையே இதற்கான முடிவுகளை கேட்கிறது* என்கிறார்.
- *தாஸில்தாரின் நாற்காலி* சிறுகதையில் இன்றைய சமூக அமைப்பில் அலுவலகங்களின் நிலை, அதிகாரிகளின் போக்கு, மனிதாபிமானமற்ற பழமையான, ஆணவப் போக்கு ஆகியன விமர்சிக்கப்படுகின்றன. கதை முழுவதும் குறியீடாக நின்று, தாஸில்தார் நாற்காலி நம்முடைய அதிகார வர்க்கங்களை அங்கதச் சுவையுடன் விமர்சிக்கின்றது. வடிவச் சிறப்பும், தொனிப்பொருளும், சமகாலச் சமூக விமர்சனமுமாக கதை, கலைத்திறமிக்க தரமான கதையாகியுள்ளது - சு. வேங்கடராமன் (கதை அரங்கம் 4 மணிக்கதைகள் - மீனாட்சி புத்தக நிலையம் 1990)
- உயிர்த்தெழுதல் கதைத் தொகுப்பில் ஆசிரியரின் மொழிப் பிரயோகம் முக்கியமாய் கவனிக்கப்படவேண்டிய விஷயம். எஸ்ரா பவுண்டு கவிதை பற்றி சொல்லும் வரி இங்கு பொருந்தகிறது. வார்த்தைகள் Charged with meaning என்கிறார். மந்திரம் போல் வேண்டுமடா சொல்லினின்பம் என்றாரே பாரதி. நெருப்பென்றால் வாய் சுட்டுவிட வேண்டும் என்கிறாரே லா. ச. ரா அதுபோலவே விமலாதித்த மாமல்லன் வார்த்தைகளை கவிதை அவற்றிற்கு தரும் கௌரவத்துடன் பயன்படுத்துகிறார். - ஐராவதம் (நவீன விருட்சம் சிற்றிதழில்)
- *‘சிறுமி கொண்டுவந்த மலர்’ தான் தமிழின் முழுமையான மாய யதார்த்தக் கதை. இதில் வட்டிக்கடை சேட் ஒருவனிடம் தங்கத்திலான பூ ஒன்றை அடமானம் வைத்துப் பணம் வாங்கிப்போகிறாள் ஒரு சிறுமி. அந்தப் பூ தானே ரோஜாவாக மாறிவிடுகிறது. மாமல்லனின் இக்கதை பேராசை மனிதனை வீழ்ச்சியுறவே செய்யும் என்பதைச் சுட்டிக்காட்டுவது போல எனக்குத் தோன்றுகிறது. வடிவ நேர்த்தியும் சிறப்பான மொழிநடையும் கொண்ட முக்கியமான சிறுகதையிது* என்கிறார் எஸ். ராமகிருஷ்ணன்.  
ஆகியன குறிப்பிடத்தக்கன ஆகும்.
# விமலாதித்த மாமல்லன்

## அச்சு நூல்கள்

### நாவல்

ஆபீஸ் - (2025 - சத்ரபதி வெளியீடு)
# விமலாதித்த மாமல்லன்

## அச்சு நூல்கள்

### சிறுகதைகள், நெடுங்கதைகள், குறுநாவல்கள்

1. அறியாத முகங்கள் (1983 - சத்ரபதி வெளியீடு)
1. முடவன் வளர்த்த வெள்ளைப் புறாக்கள் (1986 - சத்ரபதி வெளியீடு)
1. உயிர்த்தெழுதல் (1994 - சத்ரபதி வெளியீடு)
1. விமலாதித்த மாமல்லன் கதைகள் (2010 உயிர்மை, 2017 - சத்ரபதி வெளியீடு)
1. தவிப்பு (2017 - டிஸ்கவரி பேலஸ், 2018 சத்ரபதி வெளியீடு)
1. விளக்கும் வெளிச்சமும் (2022 சத்ரபதி வெளியீடு)
1. சிபிஐ கதைகள் (2024 சத்ரபதி வெளியீடு)
# விமலாதித்த மாமல்லன்

## அச்சு நூல்கள்

### கட்டுரைகள்

- சின்மயி விவகாரம் - மறுபக்கத்தின் குரல் (2012 - சத்ரபதி வெளியீடு)
# விமலாதித்த மாமல்லன்

## அச்சு நூல்கள்

### இலக்கிய ரசனை

1. புனைவு எனும் புதிர் (2017 காலச்சுவடு, 2018 சத்ரபதி வெளியீடு)
1. ஷோபாசக்தியின் 12 கதைகள் - புனைவு எனும் புதிர் - (2018 - சத்ரபதி வெளியீடு)
1. எழுத்துக் கலை (2019 - சத்ரபதி வெளியீடு)
1. உலகச் சிறுகதைகள் - 1 - புனைவு எனும் புதிர் (2023 சத்ரபதி வெளியீடு)
1. உலகச் சிறுகதைகள் - 2 - புனைவு எனும் புதிர் (2023 சத்ரபதி வெளியீடு)
# விமலாதித்த மாமல்லன்

## அமேஸான் கிண்டில் மின்னூல்கள் (85)

- அமேஸானில் இ-புத்தகம் வெளியிடுவது எப்படி
# விமலாதித்த மாமல்லன்

## அமேஸான் கிண்டில் மின்னூல்கள் (85)

### கதைகள்

1. விமலாதித்த மாமல்லன் கதைகள் (1980 - 1994)
1. ரோஸ்மில்க் - சிறுகதை: சக்கரம் நாவலின் ஒரு அத்தியாயம் (2012)
1. தவிப்பு (சிறுகதைத் தொகுப்பு 2015 - 2016)
1. விளக்கும் வெளிச்சமும் (தொகுப்பு 2020 - 2022)
# விமலாதித்த மாமல்லன்

## அமேஸான் கிண்டில் மின்னூல்கள் (85)

### ரசனை

1. புனைவு என்னும் புதிர்
1. புனைவு என்னும் புதிர் – ஷோபாசக்தியின் 12 கதைகள்
1. எழுத்துக் கலை
1. புனைவு என்னும் புதிர் - புரிதலுக்கான சிறு வெளிச்சம்
1. புனைவு என்னும் புதிர்: நூல் - 2
1. புனைவு எனும் புதிர் - உலகச் சிறுகதைகள் - 1
1. புனைவு எனும் புதிர் - உலகச் சிறுகதைகள் - 2
1. காஞ்சனையின் பரிகாஸம்
1. மொக்கு அவிழும் தருணம்
1. நீரில் மிதக்கும் நிலவு
# விமலாதித்த மாமல்லன்

## அமேஸான் கிண்டில் மின்னூல்கள் (85)

### கடிதங்கள்

- அன்பான சுந்தர ராமசாமிக்கு: கடிதங்கள்
# விமலாதித்த மாமல்லன்

## அமேஸான் கிண்டில் மின்னூல்கள் (85)

### கிண்டிலுக்குக் கொண்டுவந்தவை

1. கவனம் - முழுத் தொகுப்பு
1. ழ - முழுத் தொகுப்பு
1. மொழிபெயர்ப்புக் கதைகள் (I - VIII) - ஆர். சிவகுமார்
1. மீட்சி இதழ்கள்
1. கவிஞர் விக்ரமாதித்யன் நூல்கள்
1. கசடதபற முழுத் தொகுப்பு
# விமலாதித்த மாமல்லன்

## அமேஸான் கிண்டில் மின்னூல்கள் (85)

### அனுபவங்கள்

- நானும் நானறிந்த ஜேகேவும் அமியும்
# விமலாதித்த மாமல்லன்

## அமேஸான் கிண்டில் மின்னூல்கள் (85)

### பொது

1. எமூர்
1. எழுத்தும் பிழைப்பும்
1. முகமும் நகமும்
1. அது வேறு இது வேறு: கட்டுரைகளும் நடைச்சித்திரமும்
1. நூறு செருப்படிகள்
1. டிரைவ் இன் நண்பர்கள்
1. அக்கப்போர்
1. எலிகளின் பந்தயம்
1. புத்தகக் கண்காட்சி 2020
# விமலாதித்த மாமல்லன்

## அமேஸான் கிண்டில் மின்னூல்கள் (85)

### திரைக்கதை

- கி. ராவின் நிலை நிறுத்தல் – திரைக்கதை
# ஊடுருவி எதிர்மின்னி நுண்ணோக்கி

தீநுண்ம்ம். 30 nm ]]
**ஊடுருவி எதிர்மின்னி நுண்ணோக்கி** (*Transmission electron microscope*, TEM) என்பது எதிர்மின்னி ஆற்றலைப் பயன்படுத்தி அதி நுண்மையான பொருள்களின் தோற்றத்தை அறியப் பயன்படும் எதிர்மின்னி நுண்ணோக்கியாகும். இவை அலகிடல் எதிர்மின்னி நுண்ணோக்கியைப்போல் அல்லாமல் இவை மாதிரிகளின் மீது பட்டு அதனை ஊடுருவி ஒளிரும் திரைகளின் மீதுப்பட்டு பெறப்படும் பிம்பங்களை காணலாம். இவை ஒளி நுண்ணோக்கியைப் போல் இல்லாமல் அதிலிருந்து பெறப்படும் உருவங்களை விட 10000 மடங்கு பெரிதாக காட்டவல்லது.
# ஊடுருவி எதிர்மின்னி நுண்ணோக்கி

## வரலாறு

இதை 1931ஆம் ஆண்டு மாக்ச் க்னால் மற்றும் எர்னச்டு ருச்கா இணைந்து இதை உருவாக்கினர். இது முதலில் ஒளி நுண்ணோக்கியால் காண்பதைவிட சற்றுப் பெரிதாகக் காட்டுவதாக உருவாக்கினர். காலப்போக்கில் பல மாற்றங்களைப் பெற்று தொழில்நுட்பத்தில் அதீத வளர்ச்சியடைந்திருக்கிறது. இவை 1939 ஆம் ஆண்டு சந்தைக்குக் கொண்டுவரப்பட்டது.
# ஊடுருவி எதிர்மின்னி நுண்ணோக்கி

## பாகங்கள்

இவை அனைத்தும் இயங்க வெற்றிடமும், எதிர்மின்னியை உருவாக்க டங்சுடன்/தங்குதன் இழை அல்லது இலந்தனம் ஆறுபோரேடு இழை, எதிர்மின்னி துப்பாக்கி, அதிக ஆற்றல் கொண்ட மின் (100-300 KV) திறன், காந்த வில்லைகள், ஒளிருத்திரை ஆகியன இடம் பெற்றுள்ளன.
# ஊடுருவி எதிர்மின்னி நுண்ணோக்கி

## இலத்திரன் வில்லை

எலக்ட்ரான் வில்லை என்பது மின்புலம் அல்லது காந்த புலங்களின் துணையுடன் எலக்ட்ரான் கற்றைதினை குவியச் செய்யும் அமைப்பாகும். ஒளியியலில் கண்ணாடி வில்லைகளைப் போல் இந்த மின், காந்த புலங்கள் எலக்ட்ரான் கற்றையினைக் குவிக்க துணைநிற்கின்றன. எலக்ட்ரான் நுண்நோக்கி (Electron microscope ), எதிர்முனைக் கதிர் குழாய் (cathode ray osciloscope) போன்ற கருவிகளில் பெரிதும் பயன்படுகின்றன.
# ஊடுருவி எதிர்மின்னி நுண்ணோக்கி

## செயல்பாடு

தனிம இழைகளில் அதிக ஆற்றல் கொண்ட மின்திறன் பட்டு வெளிப்படும் எதிர்மின்னியை ஒழுங்குப்படுத்தி அதிமெலிதாக வெட்டப்பட்ட மாதிரிகளின் மீது படச்செய்து, அவ்வெதிர்மின்னி அம்மாதிரியிலுள்ள அணுக்களுடன் இணைந்து தகவல் கொண்ட குறிப்புகளாகக் கடந்து செல்கிறது. இவ்வாறு கடந்து செல்லும் மின்னிக்கீற்றுகள் தொகுப்புத் துளைகளால் இலக்கை நோக்கிச் செலுத்தி காந்த வில்லைகளால் ஒளித்திரைகளின் மீது பட்டு பிம்பம் பெறப்படுகிறது.
# ஊடுருவி எதிர்மின்னி நுண்ணோக்கி

## காட்சி

பாசுப்பரசுகளால் ஆன ஒளித்திரையில் படும் தகவல் மின்னிக்கீற்றிகள் அதி நுண்மமாக்கப்பட்ட (10 - 100 μm) துத்தநாக சல்பைடுகளின் துணையால் நேரடிப் பார்வைக்கு கிடைக்கிறது. இதை சிசிடி படப்பெட்டியின் துணைக்கொண்டு கணினிக்கு அனுப்பப்பட்டு காணமுடியும்.
# ஊடுருவி எதிர்மின்னி நுண்ணோக்கி

## பயன்

இவை உயிரணுவியல் துறை, அதிக நுண்மையாக காண, நுண்ணறைகளின் உட்பாகங்களை அறிய, படிமங்களைப் பற்றிப்படிக்க இந்நுண்ணோக்கி பயன்படுகிறது.
# ஊடுருவி எதிர்மின்னி நுண்ணோக்கி

## மேற்குறிப்புகள்

- Kirkland, E (1998). Advanced computing in Electron Microscopy. Springer.
- Ernst Ruska, translation my T Mulvey. The Early Development of Electron Lenses and Electron Microscopy.
- Hawkes, P. (Ed.) (1985). The beginnings of Electron Microscopy. Academic Press
- Champness, P. E. (2001). Electron Diffraction in the Transmission Electron Microscope. Garland Science.
- Egerton, R (2005). Physical principles of electron microscopy. Springer.
- Williams, D and Carter, C. B. (1996). Transmission Electron Microscopy. 1 - Basics. Plenum Press. .
- Biological Electron Microscopy: Theory, techniques and troubleshooting. springer. 2003. ISBN 030677491
- Buckingham, J (1965). "Thermionic emission properties of a lanthanum hexaboride/rhenium cathode". British Journal of Applied Physics 16: 1821.
- Edited by Jon Orloff (1197). Orloff, J. ed. Handbook of Electron Optics. CRC-press. .
- Reimer,L and Kohl, H (2008). Transmission Electron Microscopy: Physics of Image Formation. Springer
# இந்திய ஒன்றியத்தின் வரவு செலவுத் திட்டம்

**இந்திய அரசின் வரவு செலவுத் திட்டம் **(Union Budget of India), அல்லது இந்திய அரசியலமைப்பின் சட்டக்கூறு 112இல் குறிப்பிடப்படும் **ஆண்டு நிதிநிலை அறிக்கை** ஒவ்வொரு ஆண்டும் பெப்ரவரி மாதத்தின் கடைசி வேலைநாளில் நிதி அமைச்சரால் இந்திய நாடாளுமன்றத்தில் சமர்ப்பிக்கப்படும் இந்தியக் குடியரசின் வருடாந்திர வரவு செலவுத் திட்டமாகும். இந்திய அரசின் நிதியாண்டு துவங்கும் ஏப்ரல் முதலாம் தேதிக்கு முன்னர் இத்திட்டம் நாடாளுமன்றத்தின் ஒப்புதலைப் பெற வேண்டும். அதன் பின்னரே அரசு எந்தவொரு செலவையும் செய்ய இயலும்.
முன்னாள் நிதியமைச்சர் மொரார்ஜி தேசாய் பிறர் எவரையும்விட மிகக் கூடுதலாக எட்டு முறை நிதிநிலை அறிக்கையை அளித்துள்ளார்.
# இந்திய ஒன்றியத்தின் வரவு செலவுத் திட்டம்

## காலவரிசை

### தாராளமயமாக்கலுக்கு முன்னர்

, முன்னாள் இந்தியப் பிரதமர், இந்தியப் பொருளாதாரத்தை தாராளமயப்படுத்தியதற்கு கருவியாக இருந்தவர்.]]இந்தியா விடுதலை பெற்றபின்னர் முதல் நிதிநிலை அறிக்கையை நவம்பர் 26, 1947 ஆம் ஆண்டில் வழங்கியப் பெருமை தமிழரான ஆர். கே. சண்முகம் செட்டியார் அவர்களுக்கு உரியது. தேசாய் ஐந்து வருடாந்திர திட்டங்களையும் இரு இடைக்காலத் திட்டங்களையும் மூன்று இறுதித் திட்டங்களையும் வழங்கியுள்ளார். உச்சபட்ச சுங்கத் தீர்வையை 300+ விழுக்காட்டிலிருந்து 30 விழுக்காடாகக் குறைத்தார். முதலீட்டுப் பொருள்களுக்கும் திட்ட நிதியங்களுக்கும் சலுகைகள் அளித்தார்.
# இந்திய ஒன்றியத்தின் வரவு செலவுத் திட்டம்

## காலவரிசை

### வருவாய் திரட்டும் வழிமுறைகள்

- வரிகள்
- அரசு முதலீடு செய்த நிறுவனங்களில் இருந்து கிடைக்கும் ஈவுத்தொகை
- உள்நாட்டில் திரட்டப்படும் கடன்
- அந்நியமுதலீடு, பிற நாடுகளிடம் இருந்து கடனாகவோ, உதவியாகவோ பெறும் தொகை
# இந்திய ஒன்றியத்தின் வரவு செலவுத் திட்டம்

## வழங்கப்படும் நேரம்

2000 ஆண்டுவரை ஒன்றிய வரவு செலவுத் திட்டம் பெப்ரவரி மாதத்தின் கடைசி வேலைநாளன்று மாலை 5 மணிக்கு வெளியிடப்பட்டு வந்தது. இது பிரித்தானியர்களின் காலத்திலிருந்து பின்பற்றப்பட்டது. பிரித்தானிய நாடாளுமன்றம் மதிய நேரத்தில் ஒப்புமை அளித்தபிறகு ஐந்தரை மணி வேறுபாட்டால் இந்தியாவில் மாலை வேளையில் வெளியானது.  
அடல் பிகாரி வாச்பாய் தலைமையிலமைந்த தேசிய சனநாயகக் கூட்டணியின் நிதி அமைச்சராக இருந்த யஷ்வந்த் சின்கா இதனை மாற்றி 2001ஆம் ஆண்டு நிதிநிலை அறிக்கையை காலை 11 மணிக்கு வழங்கினார்.
# இந்திய ஒன்றியத்தின் வரவு செலவுத் திட்டம்

## வழங்கப்படும் நாள்

பிரித்தானியர்களின் ஆட்சிக்காலத்திலிருந்து பிப்ரவரி மாதம் கடைசி நாளில் தான் இந்திய அரசின் வரவு செலவுத் திட்டம் தாக்கல் செய்யப்பட்டுவந்து. இந்த காலனித்துவ கால பாரம்பரியத்தில் இருந்து விலகி 2017 பிப்ரவரி 1ஆம் தேதி இந்திய அரசின் வரவு செலவுத் திட்டத்தை அருண் ஜெட்லி தாக்கல் செய்யத் தொடங்கினார். அன்று முதல் பிப்ரவரி 1 ஆம் தேதி இந்திய அரசின் வரவு செலவுத் திட்டம் தாக்கல் செய்யப்படுகிறது.
# இந்திய ஒன்றியத்தின் வரவு செலவுத் திட்டம்

## அல்வா திருவிழா

**அல்வா திருவிழா** (*halwa ceremony*) என்பது ஒவ்வோர் ஆண்டும் இந்தியாவின் நடுவண் அரசின் நிதியறிக்கை அச்சிடும் முன் நடைபெறும் ஒரு நிகழ்வு ஆகும். நிதி அமைச்சகம் வரவுசெலவுத் திட்டத்தினை அச்சிற்கு அனுப்பவேண்டும். அச்சிடும் பணியில் இருப்பவர்கள் அனைவரும் அது நாடாளுமன்றத்தில் தாக்கலாகும் வரையில் வெளியுலகத் தொடர்பு ஏதுமில்லாது இருப்பர். அவர்கள் அனைவரும் அச்சக வளாகத்திலேயே இருக்கவேண்டும். தங்கள் குடும்பத்தினரைக் கூட எவ்விதத்திலும் தொடர்பு கொள்ள முடியாது. நிதியமைச்சர் அத்தனைப் பணியாளருக்கும் இனிப்பு, அல்வா கொடுத்து இந்த தனிமைப் படுத்தும் நிகழ்வை பொறுத்துக் கொள்ள வேண்டும் எனக் கோரும் நிகழ்வாகவும் எல்லாம் இனிதாக நடைபெற விருப்பம் தெரிவிக்கும் நிகழ்வாகவும் இது அமைகிறது.
# இந்திய ஒன்றியத்தின் வரவு செலவுத் திட்டம்

## மேலும் படிக்கவும்

- 2011 இந்திய ஒன்றியத்தின் வரவு செலவுத் திட்டம்
- 2014 இந்திய ஒன்றியத்தின் வரவு செலவுத் திட்டம்
- 2015 இந்திய ஒன்றியத்தின் வரவு செலவுத் திட்டம்
- 2016 இந்திய ஒன்றியத்தின் வரவு செலவுத் திட்டம்
- 2021 இந்திய ஒன்றியத்தின் வரவு செலவுத் திட்டம்
# ஆய்வு

**ஆய்வு** (*Research*) என்பது ஓர் அறிவுத்தேடல்/அறிவியல் தேடல் எனலாம். மதியால் செயலாக்கப்படும் ஆய்வுகள் புதிய அறிதல்களையும் புரிதல்களையும் உள்ளடக்கும். இவை பெரும்பாலும் அறிவியல் முறைசார்ந்து இயங்குகின்றன.  
ஆய்வுகளின் அடிப்படைத் தேவை பயனுள்ள ஆராய்ச்சி, அதில் கண்டுபிடிப்புகள், விளக்கங்கள், புதிய முறைகளை கையாளுதல் மற்றும் கண்டறிதல் ஆகியன. குறிப்பாக அறிவியல் படைப்புகள் மற்றும் வளர்ச்சி சார்ந்தே இவ்வாய்வுகள் இயங்குகின்றன.
# ஆய்வு

## ஆராய்ச்சிகளின் வகைகள்

ஆராய்ச்சிகள் பெரும்பாலும் அறிவியல் மற்றும் மதிநுட்பத்தை சார்ந்தே இருக்கும். இதன் மைய நோக்கம் மதி வளர்ச்சியே ஆகும். இவைகளைக்கொண்டு பல துறைகளைக் கருதி மூன்றாகப் பிரிக்கின்றனர்.
- அறிவியல் ஆய்வு - சிக்கல்களுக்கான தீர்வை நோக்கி
- கலை ஆய்வு - கலை மற்றும் பண்புகளை நோக்கி
- வரலாற்று ஆய்வு - வரலாறு மற்றும் சான்றுகளை நோக்கி
# ஆய்வு

## அறிவியல் ஆய்வு

அறிவியல் வளர்ச்சியை மையப்படுத்தியும், சிக்கல்களுக்கு தீர்வு காணுவதை கொண்டும் அறிவியல் உக்தியை பயன்படுத்தி ஆராய்ச்சி மேற்கொண்டு பல முடிவுகளை காணுதல். இவைகளில் அறிவியல் துறைகள், சமுக சார்ந்த சீர்திருத்தங்களைக் காண, இவைகளில் மேற்கொள்ளப்படுகின்றன. இவைகளில்  
1. கண்காணித்தல்,
1. கண்காணித்ததை தொகுத்து தலைப்பை கண்டறிதல்
1. கொள்கைகளை வகுத்தல்
1. கொள்கை வரையறைகளைக் கொடுத்தல்
1. செயலாக்க வரையறைகளைக் கொடுத்தல்
1. ஆவணங்களைச் சேகரித்தல்
1. ஆவணங்களைச் சரிபார்த்தல்
1. கொள்கைகளைத் தீர அலசுதல்
1. தீர்வைக்கண்டறிந்து வெளிப்படுத்தல்.  
இவையே அறிவியல் ஆராய்ச்சியின் வழிமுறைகள். இவைகளின் முடிவாக ஒரு தீர்வு காணப்பட்டதை பரிசோதனை செய்து சான்றுபகர்தல்.
# ஆய்வு

## கலை ஆய்வு

கலைகளையும் பண்புகளையும் கொண்டு ஆராயும் பகுதியாகும். இது அறிவியல் வழிமுறைகளைப் பயன்படுத்தி ஆராய்தல் என்பதில் சற்று மாறுபட்டு இவை சில பண்புகளைக்கொண்ட அளவீடூகளைப் பயன்படுத்தி ஆய்வுகளை மேற்கொள்ளலில் அடங்கும்.
# ஆய்வு

## வரலாற்று ஆய்வு

இதில் வரலாற்றாசிரியர்கள் அளித்த ஆதாரங்களைக் கொண்டு, அறிவியல் வழிமுறைகளை பின்பற்றி வரலாற்று சிக்கல்களுக்கு கிடைக்கும் ஆதாரங்களை ஒப்பிட்டு தீர்வு காணும் முயற்சி மேற்கொள்ளப்படுகிறது. இதை மேற்கொள்ள கீழே கொடுக்கப்பட்டுள்ள வழிமுறைகளைப் பயன்படுத்துகின்றனர்.  
1. ஆவணங்களின் பிறப்பையறிதல்
1. சிக்கலுக்கான கிடைக்கப்பெறும் சான்றுகள்
1. வரலாற்றாசிரியரின் உண்மை மற்றும் முக்கியத்துவம்
1. ஆவணங்களை தீர அலசுதல்
1. ஒற்றுமையை கண்டறிதல்
1. நம்பத்தக்கவைகளை சுட்டல்/சுட்டிக்காண்பித்தல் ஆகியன.  
இவைகளால் நமக்கு வரலாற்று உண்மைகள் அறியக் கிடைக்கின்றன.
# ஆய்வு

## ஆய்வு முறைகள்

ஆராய்ச்சியின் இலக்கு அறிவுத்தேடலை நிறைவு செய்தலேயாகும். அதைக்கொண்டு இதை மூன்றாகப் பகுக்கின்றனர்.
- சிக்கல்களின் பண்பை அறிந்து தீரநோக்கல்
- தீர்வுகளுக்கான வழிகளைக் கண்டறிதல்
- கண்டறியப்பட்ட தீர்வுகளை சான்று பகர சாத்தியக்கூறுகளை பார்த்தல் ஆகியன.  
இதுவே படிநிலைகளிலும் வகைப்படுத்துகின்றனர்
- முதற்படி - ஆவணங்களை சேகரித்தல்
- இரண்டாம்படி - சுருக்கம், ஒப்பிட்டு தீர்வு காணல் ஆகியன.  
கலை ஆய்வைக்கொண்டு, பண்புசார் ஆய்வு எனவும் அளவுசார் ஆய்வும் என்வும் விவரிக்கின்றனர்.
# ஆய்வு

## அச்சு வெளியீடுகள்

கண்டறிந்தவைகளை சிறந்த இதழ்களில் வெளியிடுவதன் மூலம் அது பரவி அனைவருக்கும் பயனளிக்கும்.
# ஆய்வு

## ஆய்வு நிதியுதவி

நிதியுதவி அளிக்க சில அரச நிறுவணங்களும் சில தனியார் நிறுவனங்களும் இயங்கிவருகின்றன. ஆனால், சிக்கல்களின் முக்கியத்துவம் அதனால் பெறப்படும் தீர்வைக்கண்டே உதவி கிடைக்கின்றன.
# அடுக்கு கணம்

கணிதத்தில், ஒரு கணத்தின் அனைத்து உட்கணங்களையும் கொண்ட கணமானது, (வெற்றுக்கணத்தையும் அதே கணத்தையும் சேர்த்து) அக்கணத்தின் **அடுக்கு கணம்** (*Power set*) என அழைக்கப்படுகிறது. கணம் <math>S</math> ன் அடுக்கு கணத்தினை <math>\mathcal{P}(S)</math>, *P*(*S*), &weierp;(*S*) என்ற குறியீடுகளால் குறிக்கலாம். அடிக்கோள் கணக்கோட்பாட்டில், அடுக்கு கணம் என்ற கருத்தானது, அடுக்கு கண அடிக்கோளின் மூலமாக கூறப்பட்டுள்ளது. <math>\mathcal{P}(S)</math>ன் எந்தவொரு உட்கணம் <math>F</math> ம், <math>S</math> ன் மீதான கணங்களின் குடும்பம் என அழைக்கப்படுகிறது.
# அடுக்கு கணம்

## எடுத்துக்காட்டுகள்

- வெற்றுக்கணம் (<math>\varnothing</math>) இன் உட்கணம் வெற்றுக் கணம் மட்டுமே.  
எனவே வெற்றுக்கணத்தின் அடுக்கு கணம்:  
:<math>\mathcal{P}(\varnothing</math>) =<math>\\{\{\}\\}\,\!.</math>  
இதன் முதலெண் = 1.  
இதனை <math>|\mathcal{P}(\varnothing)| = 2^0</math> என எழுதலாம்.  
- ஓருறுப்பு கணம் <math>A</math> = {1} இன் இரு உட்கணங்கள்,  
:<math>\{ \text{ }\}</math>
:<math>\{ \text{1}\}</math>  
எனவே <math>A</math>ன் அடுக்கு கணம்:  
:<math>\mathcal{P}(A</math>)= **{**<math>\{ \text{ }\}</math>, <math>\{ \text{1}\}</math>**}**  
இதன் முதலெண் = 2.  
இதனை <math>|\mathcal{P}(A)| = 2^1</math> என எழுதலாம்.  
- ஈருறுப்புக் கணம், <math>B</math> = { 1, 2 } இன் உட்கணங்கள்,  
:<math>\{ \text{1}\},</math>
:<math>\{ \text{2}\},</math>
:<math>\{ \text{1, 2}\}</math>  
எனவே Bன் அடுக்கு கணம்:  
:<math>\mathcal{P}(B</math>) = **{**<math>\{ \text{ }\}</math>,<math>\{ \text{1}\}</math>,<math>\{ \text{2}\}</math>,<math>\{ \text{1, 2}\}</math>**}**  
இதன் முதலெண் = 4.  
இதனை <math>|\mathcal{P}(B)| = 2^2</math> என எழுதலாம்  
- மூவுறுப்புக் கணம், <math>C</math> = {*x*, *y*, *z*} இன் உட்கணங்கள்.
- <math>\{ \text{ }\}</math> அல்லது <math>\varnothing</math>,
- <math>\{ \text{x}\}</math>
- <math>\{ \text{y}\}</math>
- <math>\{ \text{z}\}</math>
- <math>\{ \text{x, y}\}</math>
- <math>\{ \text{x, z}\}</math>
- <math>\{ \text{y, z}\}</math>
- <math>\{ \text{x, y, z}\}</math>  
எனவே <math>C</math>ன் அடுக்கு கணம்:  
:<math>\mathcal{P}(C</math>) =<math>\\{\{\}, \{x\}, \{y\}, \{z\}, \{x, y\}, \{x, z\}, \{y, z\}, \{x, y, z\}\\}\,\!.</math>  
:இதன் முதலெண் = 8.
:இதனை <math>|\mathcal{P}(C)| = 2^3</math> என எழுதலாம்.
# அடுக்கு கணம்

## பண்புகள்

- உதாரணமாக இயல் எண் கணம் ஒரு <math>S</math> கணத்தின் எண் அளவை **|**<math>S</math>**|** = *n* எனில், அடுக்கு கணத்தின் எண் அளவை, <math>|\mathcal{P}(S)| = 2^n</math> ஆகும்.
- முடிவுறு அல்லது முடிவுறா கணங்களின் எண்ணளவைகளை விட அவற்றின் அடுக்கு கணங்களின் எண்ணளவைகள் கண்டிப்பாக அதிகமானவையாக இருக்கும். எண்ணுறு முடிவிலா கணங்களின் அடுக்கு கணங்கள் எண்ணுறா முடிவிலா கணங்களாக அமையும்.எண்ணுறு முடிவிலா கணம். அதன் அடுக்கு கணத்தின் உறுப்புகளுக்கும் எண்ணுறா முடிவிலா கணமான மெய் எண் கணத்திற்கும் இடையே ஒன்றுக்கு- ஒன்று தொடர்பினைக் காண முடியும். எனவே இயலெண் கணத்தின் அடுக்கு கணம் ஒரு எண்ணுறா முடிவிலி கணமாகும்.
- <math>S</math> ன் அடுக்கு கணத்தை, ஒன்றிப்பு, வெட்டு, நிரப்பி, ஆகிய செயல்களோடு சேர்த்து பூலிய இயற்கணிதத்திற்கு ஒரு முன்னுதாரணமாகக் கொள்ளலாம். எந்தவொரு முடிவுறு பூலிய இயற்கணிதத்தையும் ஒரு முடிவுறு கணத்தின் அடுக்கு கண பூலியன் இயற்கணிதத்துக்கு சம அமைவியம் (isomorphic) உள்ளதாகக் காணலாம். ஆனால் முடிவுறா பூலிய இயற்கணிதத்திற்கு இது உண்மையாகாது. முடிவுறா பூலிய இயற்கணிதத்தை அடுக்கு கண பூலிய இயற்கணிதத்தின்கீழ் அமையும் ஒரு பகுதியாகக் கருதலாம்.
- <math>S</math> ன் அடுக்கு கணமானது சமச்சீர் வேறுபாடு (symmetric difference) செயலியைப் பொறுத்து, வெற்றுக்கணத்தை முற்றொருமை உறுப்பாகவும் ஒவ்வொரு கணமும் தனக்குத்தானே நேர்மாறு உறுப்பாகவும் கொண்ட ஒரு ஏபெல் குலமாகவும் வெட்டுச் செயலியைப் பொறுத்து, பரிமாற்று ஒற்றைக்குலமாகவும் அமையும். மேலும் பங்கீட்டு விதிகளையும் நிரூபித்து, அடுக்குக்கணமானது இந்த இரு செயல்களைப் பொறுத்து ஒரு பரிமாற்று வளையமாகும் எனக் காட்டலாம்.
# அடுக்கு கணம்

## ஈருறுப்புத் தேற்றத்துடன் தொடர்பு

அடுக்கு கணம், ஈருறுப்புத் தேற்றத்துடன் நெருங்கிய தொடர்புடையது. n உறுப்புகள் கொண்ட கணத்தின் அடுக்கு கணத்தில் k உறுப்புகளைக் கொண்ட உட்கணங்களின் எண்ணிக்கை <math>C(n,k),</math> சேர்வாக அமையும். <math>C(n,k)</math> என்பது ஈருறுப்புக் குணகம் அல்லது ஈருறுப்புக் கெழு என்றழைக்கப்படுகிறது.  
எடுத்துக்காட்டாக, மூன்று உறுப்புகள் கொண்ட கணத்தின் அடுக்கு கணத்தில்  
- <math>C(3, 0) = 1</math> கணம் 0 உறுப்புகளுடனும்
- <math>C(3, 1) = 3</math> கணங்கள் 1 உறுப்புடனும்
- <math>C(3, 2) = 3</math> கணங்கள் 2 உறுப்புகளுடனும்
- <math>C(3, 3) = 1</math> கணம் 3 உறுப்புகளுடனும் இருக்கும்.
# அடுக்கு கணம்

## எல்லைக்குட்பட்ட எண்ணளவை கொண்ட உட்கணங்கள்

k ஐ விடக் குறைந்த எண்ணளவை உடைய <math>S</math>ன் உட்கணங்கள்
<math>\mathcal{P}_{\kappa}(S)</math> அல்லது <math>\mathcal{P}_{<\kappa}(S) \,.</math> என்றும், வெற்றுக்கணத்தைத் தவிர ஏனைய உட்கணங்கள் <math>\mathcal{P}_{\geq 1}(S) \,.</math> என்றும் குறிக்கப்படுகின்றன.
# பிரெண்டன் டெய்லர்

**பிரென்டன் ரோஸ் மோரி டைய்லர்**: (Brendan Ross Murray Taylor, பிறப்பு: பெப்ரவரி 6, 1986), முன்னாள் சிம்பாப்வே துடுப்பாட்ட அணி வீரர் ஆவார். வலது கை மட்டையாளரான இவர் அந்த அணியின் முன்னாள் தலைவரும் ஆவார். சிம்பாப்வே அணிக்காக28 தேர்வுத் துடுப்பாட்டப் போட்டிகளிளும்,193 ஒருநாள் பன்னாட்டுத் துடுப்பாட்டப் போட்டிகளிலும் 38 இருபது20 போட்டிகளிலும் மற்ற்றும் 128 முதல்தரத் துடுப்பாட்டப் போட்டிகளில் விளையாடியுள்ளார். இவர் அவ்வப்போது குச்சக் காப்பாளராகவும் , இடதுகை சுழற் பது வீச்சளராகவும் விளையாடினார். முன்னாள் சிம்பாப்வே அணியின் தலைவரான அலிஸ்டர் கேம்பெல் டையல் கடந்த எட்டு ஆண்டுகளில் அணிக்குச் சிறப்பான பங்களிப்பை அளித்து வந்துள்ளார எனத் தெரிவித்துள்ளார்.  
இவர் சிம்பாப்வே அணி தவிர சிட்டகொங் கிங்ஸ், லாகூர் கலாந்தர்ஸ், மஷோனாலாந்து அ அணி, மிட் வெஸ்ட் ரைனோஸ், நாட்டிங்ஹாம்சயர், பிரைம் பேங்க் கிளப், சன்ரைசர்ஸ் ஐதராபத் , வெலிங்டன் , சிம்பாப்வே அ, 19 வயதிற்கு உட்பட்டோருக்கான சிம்பாப்வே அணி மற்றும் சிம்பாப்வே லெவன் அணி போன்ற அணிகளில் விளையாடியுள்ளார்.  
2015 ஆம் ஆண்டில் நடைபெற்ற உலகக் கோபைத் தொடர் வரை அந்த அணியின் தலைவராக இருந்தார். பின்னர் அது எல்டன் சிகும்பராவிடம் ஒப்படைக்கப்பட்டது. 2011 ஆம் ஆண்டில் நியூசிலாந்துத் துடுப்பாட்ட அணிக்கு எதிரான ஒருநாள் பன்னாட்ட்டுத் துடுப்பாட்டப் போட்டியில் தொடர்ந்து இரு போட்டிகளில் இறுதி வரை ஆட்டமிழக்காமல் 128 ஓட்டங்கள் மற்றும் 107 ஓட்டங்களை எடுத்தார். இதன் மூலம் ஒருநாள் போட்டிகளில் தொடர்ந்து இரு நூறு ஓட்டங்களைப் பதிவு செய்த முதல் சிம்பாப்வே வீரர் எனும் சாதனை படைத்தார். 2015 ஆம் ஆண்டில் நடைபெற்ற உலகக் கோப்பைத் தொடரிலும் மீண்டும் ஒருமுறை இரண்டு போட்டிகளில் தொடர்ந்து நூறு ஓட்டங்கள் அடித்தார். மேலும் அதே தொடரில் 433 ஓட்டங்களை எடுத்தார். இதுவே உலகக் கோப்பையில் சிம்பாப்வே வீரர் எடுக்கும் அதிகபட்ச ஓட்டம் ஆகும்.  
2011 ஆம் ஆண்டில் நியூசிலாந்தில் நடைபெற்ற எச் ஆர் வி இருபது20போட்டித் தொடரில் இவர் வெலிங்டன் துடுப்பாட்ட அணியில் அயல்நாட்டு வீரராக விளையாடினார். ஒருநாள் பன்னட்டுத் துடுப்பாட்டப் போட்டிகளில் இவர் 10 நூறுகளை அடித்து சாதனை படைத்துள்ளாஅர். அதற்கு முன்பாக முன்னாள் தலைவர் அலிஸ்டர் கேம்பெல் 7 நூறுகளை அடித்ததே சாதனையாக இருந்தது. செப்டம்பர் 14, 2017 இல் இவர் தேசிய அணியில் இருந்து விலகினார். 2017 ஆம் ஆண்டில் நாட்டிங்ஹாம்சயர் அணியுடனான ஒப்பந்தத்தினை ரத்து செய்தார். நவம்பர் 2018 இல் இரு ஆட்டப் பகுதிகளிலும் நூறு ஓட்டங்களை அடித்த வீரர் எனும் சாதனை படைத்தார்.
# பிரெண்டன் டெய்லர்

## தேர்வுத் துடுப்பாட்டம்

2004 ஆம் ஆண்டில் இலங்கைத் துடுப்பாட்ட அணி சிம்பாப்வேயில் சுற்றுப்பயணம் செய்து விளையாடியது .மே 6 அராரேயில் நடைபெற்ற இலங்கைத் துடுப்பாட்ட அணி<nowiki/>க்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 49 பந்துகளில் 19 ஓட்டங்களை எடுத்து மகரூஃப் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 19பந்துகளில் 4 ஓட்டங்கள் எடுத்து வாஸ் பந்துவீச்சில் ஆட்டமிழந்தார். இந்தப் போட்டியில் ஆத்திரேலிய அணி 240 ஓட்டங்களில் வெற்றி பெற்றது.  
2018 ஆம் ஆண்டில் சிம்பாப்வே துடுப்பாட்ட அணி வங்காளதேசத்<nowiki/>தில் சுற்றுப்பயணம் செய்து விளையாடியது .நவம்பர் 11 , தாக்கவில் நடைபெற்ற வங்காளதேசத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 194 பந்துகளில் 110ஓட்டங்களை எடுத்து மெகதி அசன் பிராசு பந்துவீச்சில் ஆட்டமிழந்தார். இரண்டாவது ஆட்டப் பகுதியில் 167 பந்துகளில் 106 ஓட்டங்கள் எடுத்துஇறுதிவரை ஆட்டமிழக்காமல் இருந்தார். இந்தப் போட்டியில் வங்காளதேச அணி 218 ஓட்டங்களில் வெற்றி பெற்றது.
# இந்திய ரயில்வே நிதியறிக்கை, 2011

**இந்திய இரயில்வே நிதிநிலை அறிக்கை, 2011**யை நடுவண் அரசின் இரயில்வே அமைச்சர் மம்தா பானர்சி 25, பெப்ரவரி 2011 அன்று தாக்கல் செய்தார்.
# இந்திய ரயில்வே நிதியறிக்கை, 2011

## வரலாறு

இந்திய இரயில்வேயின் நிதிநிலை அறிக்கையில் புதிய இரயில்களை அறிமுகப்படுத்தல், பழைய வழித்தடங்களை மாற்றியமைத்தல், நவீனமயமாக்கல் மற்றும் பயணிகள் மற்றும் சரக்கு கட்டணங்கள் போன்றவை அறிவிக்கப்படுகின்றன. இரயில்வேயின் திட்டங்கள் மற்றும் கொள்கைகள் பாராளுமன்றத்தில் விவாதிக்கப் படுகின்றன. இரயில்வே அறிக்கையானது மக்களவையில் பெரும்பான்மையோரால் ஆதரிக்கப் படவேண்டும். மாநிலங்களவை ஆலோசனைகள் வழங்குமெனினும் அவை திட்டங்களைக் கட்டுப்படுத்தாது. அரசின் மற்ற வரவு செலவுகளைப் போலவே இரயில்வேயின் வருமானத்திற்கும் தணிக்கைக் கட்டுப்பாடு உள்ளது. இந்திய இரயில்வேயின் லாப, நட்டங்களை அரசே ஏற்றுக்கொள்கிறது.  
1924-ல் ஏற்படுத்தப்பட்ட புதிய மரபின் படி இரயில்வே நிதி அறிக்கையானது பொது நிதியறிக்கைக்கு இரண்டு தினங்களுக்கு முன்னதாகவே மத்திய இரயில்வே அமைச்சரால் ஃபிப்ரவரி 26-ம் தேதி வாக்கில் சமர்ப்பிக்கப் படுகிறது. இவ்வறிக்கை பாராளுமன்றத்தில் தனியாக வழங்கப்பட்டாலும் இதன் வரவு செலவுகளும் பொது நிதியறிக்கையில் சேர்க்கப் படுகின்றன. இது அரசின் ஒரு பகுதியாக இருப்பதால் இவ்வாறு செய்யப்படுகிறது. மேலும் இது இரயில்வேயின் எதிர்காலத் திட்டங்களையும் உரைக்கிறது.  
இரயில்வேயின் கொள்கை உருவாக்கம் மற்றும் கட்டுப்பாடு போன்றன இரயில்வே வாரியத்தால் செயல்படுத்தப் படுகின்றன. இவ்வாரியமானது தலைவர், நிதி ஆணையர், பொறியியல், இயந்திரவியல், மற்றும் பல துறைகளில் செயல் உறுப்பினர்களால் இயக்கப்படுகிறது.
# விக்கிப்பீடியா:இலங்கை கட்டுரைப்போட்டி

இலங்கையில் தமிழ் விக்கிப்பீடியாவுக்கான கட்டுரைப் போட்டி நடத்துவது குறித்த உரையாடலகளை ஓரிடத்தில் ஆவணப்படுத்த இந்த திட்டப்பக்கம் உருவாக்கப்பட்டுள்ளது.
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

இலங்கையில் பாடசாலை மாணவர்கள் மத்தியில் தமிழ் விக்கிப்பீடியா தொடர்பான கட்டுரைப்போட்டி நடத்துவது தொடர்பான நக்கீரன் முன்வைத்த யோசனை ஆரோக்கியமானது.  
நான் பயனர் சிவகுமாருடன் இது தொடர்பாக தொலைபேசியில் தொடர்புகொண்டு உரையாடியதுடன், இலங்கையில் முன்னணி தமிழ் தேசிய பத்திரிகையொன்றின் முகாமைத்துவப் பணிப்பாளருடனும் கலந்துரையாடினேன். அச்சமயம் கட்டுரைப் போட்டி நடத்துவது தொடர்பாக பூரண ஊடக அனுசரணை வழங்குவதற்கு அப்பத்திரிகை முன்வரும் என உத்தியோகப்பற்றற்ற முறையில் என்னிடம் தெரிவித்தார். மேலும், இலங்கையிலுள்ள விக்கி பயனர்களை ஒன்றிணைத்து இது தொடர்பான திட்டங்களை வகுக்க முடியுமென கருதுகின்றேன்.  
அவ்வாறான ஒரு கட்டுரைப் போட்டி நடத்தப்படுமிடத்து அதனை மூன்று மட்டங்களில் நடத்துவது கூடிய பயன்மிக்கதாக இருக்குமென கருதுகின்றேன்.  
1. பாடசாலை மாணவர்கள் மத்தியில் 2. பல்கலைக்கழக மாணவர்கள் மத்தியில் 3. திறந்த போட்டி  
இவ்வாறான ஒரு போட்டி நடத்தப்படுமிடத்து அதனை முன்நின்று சகல ஏற்பாடுகளையும் தற்போதைக்கு என்னாலும் சிவக்குமாராலும் மேற்கொள்ள முடியும். அதேநேரம்ää போட்டியில் வெற்றியீட்டுபவர்களுக்கு பரிசில்களை வழங்குவதற்கு என்ன செய்ய வேண்டுமென்பதை அறிய விரும்புகின்றேன். இது தொடர்பாக விக்கியின் நிர்வாகத்துடன் தொடர்புபட்ட பயனர்கள் கருத்துக்களை தெரிவித்தால் மேற்கொண்ட நடவடிக்கைகளை முன்னெடுக்க உதவியாக இருக்கும்.  
--P.M.Puniyameen 04:22, 11 சனவரி 2011 (UTC)  
:இலங்கையில் மாணவர்கள் மத்தியில் தமிழ் விக்கிப்பீடியா தொடர்பான கட்டுரைப்போட்டி நடத்துவது தொடர்பான நீங்கள் முன்வைத்த யோசனை தொடர்பாக நடவடிக்கைகளை முன்னெடுக்கக் காத்திருக்கின்றொம். புன்னியாமீனுடனும் கதைத்தேன்.உங்கள் ஏற்பாடுகள் பற்றி அறியத்தரவும். சஞ்சீவி சிவகுமார்
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

### நற்கீரன் கருத்து

::: இலங்கையில் கட்டுரைப் போட்டி நடத்துவது என்பது நல்ல திட்டமே. எனினும் பின் தள ஒழுங்கமைப்புப் பற்றிச் கூடிதலாக கவனம் செலுத்த வேண்டும். முன்னர் நடந்த கட்டுரைப் போட்டிக் கட்டுரைகள் இன்னும் பதிவேற்றப்படவில்லை என்பது குறிக்கத்தக்கது. நாம் கட்டுரைகளை நேரடியாக பதிவேற்றப்படும் கேட்பது நியாமாக இராது. ஏன் என்றால் பெரும்பாலான மாணவர்களுக்கு இணைய இணைப்பு பிரச்சினையாகவே இருக்கும். சிவகுமார், புன்னியாமீன், உமாபதி ஆகியோர் ஊடகங்கள், பாடசாலைகள் ஊடாக இலங்கையில் ஒழுங்மைப்புச் செய்வதில் உதவுவார்கள். ஆனால் எமக்குப் இதர பின் தள வேலைகளைச் செய்ய போதிய தன்னார்வலர்கள் தேவை. அவர்கள் இலகுவாக சிறுக சிறுக பங்களுக்குமாறு ஒழுங்கமைத்தல் இருக்க வேண்டும். இதுவே முக்கிய சிக்கலாகப் பாக்கிறேன். மற்ற பயனர்களும் கருத்துக் கூறினால் நன்று. --Natkeeran 00:35, 2 பெப்ரவரி 2011 (UTC)
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

### சூரிய பிரகாசு கருத்து

:நான் இப்போது கொஞ்சம் கொஞ்சமாக முதற்பக்க இற்றைப்பாடு, சில நிர்வாகப் பணிகள் போன்றவற்றில் கவனம் செலுத்தத் தொடங்கியுள்ளேன். எனவே நட்கீரனின் பணிகளில் என்னால் உதவ முடியும். எனவே கட்டுரைப்போட்டி நடத்துவதில் சிக்கலேதுமிராது என்று எண்ணுகிறேன். :)  
--சூர்ய பிரகாசு.ச.அ. 09:48, 2 பெப்ரவரி 2011 (UTC)
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

### சோடாபாட்டிலின் கருத்து

:கண்டிப்பாக நெரடியாக பதிவேற்றம் செய்வது போல இம்முறை அமைக்க வேண்டும். கட்டுரைப் போட்டியின் குறிக்கோள் மாணவர்களிடையே விக்கியினைக் கொண்டு செல்வது. இரண்டுக்கு இடையில் இன்னொரு இடைமுகம் வரும் போது அவர்களுக்கு இது வழமையானதொரு offline கட்டுரைப் போட்டி போல ஆகி விடுகிறது. எனவெ பயனர்வெளியில் கட்டுரைகளை பதிவேற்றுவது பொல செய்ய வேண்டும். இணைய இணைப்பு தட்டுப்பாடு என்பது, ஒரே முயற்சியில் பதிவேற்றல் என்பதில்லையென்பதால் பெரும் பிரச்சனையாக இருக்காது என நினைக்கிறேன். ஒரிரு மாத கால அவகாசம் கொடுத்து சிறுக சிறுக வளர்த்தெடுக்கலாம் என்று அறிவிக்கலாம்.  
:வேறொரு இடைமுகம் கொடுத்ததால் முன் நடந்த கட்டுரைப் போட்டியில் ஏற்பட்ட சிக்கலக்ள் 1)ஒருங்குறி/ எழுத்துரு சிக்கல் 2)pdf/doc/rtf மாற்ற சிக்கல் 3) இருக்கும் தலைப்புகளிலேயே மீண்டும் மீண்டும் கட்டுரைகள் வந்தவை 4)பதிவேற்றதிலுள்ள சிரமங்கள் 4) போட்டியாளர்களுக்கும் விக்கிக்கும் சம்பந்தமே இல்லை என்பது போல ஆனதால், அவர்கள் யாரும் பின் இங்கு வந்து பங்கு கொள்ளாமை (போட்டியாளன் நானும், நடுவர் பவுலும் தவிர)  
:(பி.கு) விக்கியில் ஏற்றத் தகுந்தவை என தீர்மானிக்கபப்ட்ட 166 போட்டிக் கட்டுரைகளில் சுமார் 86 இதுவரை பதிவேற்றப்படுள்ளன. சுமார் 20 கட்டுரைகள் ஏற்கனவே உள்ள கட்டுரைகளை விட தரம் தாழ்ந்தவை என்பதால் தேங்கி நிற்கின்றன. சுமார் 30 கட்டுரைகள் எழுத்துரு மாற்ற சிக்கல்களால் தேங்கியிருக்கின்றன. --சோடாபாட்டில்<sup>உரையாடுக</sup> 10:48, 2 பெப்ரவரி 2011 (UTC)
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

### இரவியின் கருத்து

சோடாபாட்டில் கருத்தை வழிமொழிகிறேன். இணைய இணைப்பு இல்லா 100 மாணவர்களை இலக்கு வைப்பதை விட இணைய இணைப்பு உள்ள 10 மாணவர்களை இலக்கு வைக்கலாம். கட்டுரைப் போட்டி நேரடியாக விக்கியில் நடைபெறுவது நல்லது. ஒரே கட்டுரையை வைத்து மதிப்பிடாமல் பல தரமான கட்டுரைகளுக்கான தொடர் பங்களிப்புகளை வைத்து மதிப்பிடலாம். --இரவி 13:07, 2 பெப்ரவரி 2011 (UTC)
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

### தேனி எம்.சுப்பிரமணியின் கருத்து

இலங்கையில் மாணவர்களுக்குக் கட்டுரைப் போட்டி நடத்தவிருப்பது குறித்து மகிழ்ச்சி. இந்தியாவில், தமிழ்நாட்டில் உலகத் தமிழ்ச் செம்மொழி மாநாட்டுடன் இணைந்த தமிழ் இணைய மாநாட்டிற்காக நடத்தப்பட்ட கட்டுரைப் போட்டியில் (முதல் முயற்சி என்பது இங்கு கவனத்திற்குரியது) பல சிக்கல்கள் ஏற்பட்டது.  
- கட்டுரைப் போட்டி அறிவிக்கப்பட்ட போது பல பல்கலைக்கழகங்களில் மாணவர்களுக்கான தேர்வுகள் தொடங்கியிருந்தன. (தேர்வுகளுக்குத் தயாராக வேண்டியிருந்ததால் போட்டிகளில் பலர் ஆர்வம் காட்டவில்லை)- **தேர்வுக் காலமாக இல்லாமல் இருக்க வேண்டும்.**
- கட்டுரைப் போட்டிக்காக எந்தத் தலைப்பும் எடுத்துக் கொள்ளலாம் என்கிற நிலையிலும் தமிழ் விக்கிப்பீடியாவில் இல்லாத பல தலைப்புகள் தமிழ் விக்கிப்பீடியாவில் தனிப் பக்கங்களில் தரப்பட்டன. இந்தத் தலைப்புகளை யாரும் பார்வையிட்டதாகக் கூட தெரியவில்லை. (இணையப் பயன்பாடு அறியாமை காரணமாக இருக்கலாம்)- **இந்தத் தலைப்புகளைத் தற்போது கூடப் பயன்படுத்திக் கொள்ளலாம்.**
- கட்டுரைப் போட்டிக்கு தனி இணையதளத்தில் பதிவேற்றம், தமிழ் எழுத்துரு, தமிழ்த் தட்டச்சு, அதற்கான போன்றவை பலருக்கும் தடையாக இருந்தது. (இதற்கும் இணையப் பயன்பாடு குறித்த அறியாமையே காரணம்) -**தனி இணையதளம் பயனற்றது.**  
- என் ஆலோசனை  
1. தமிழ் விக்கிப்பீடியாவில் தமிழ் ஒருங்குறியில் கட்டுரைகளை இணைக்கச் செய்ய வேண்டும். இந்தக் கட்டுரைகளில் பாடசாலை மாணவர்களுக்கான போட்டிகளில், படிக்கும் வகுப்பு,பாடசாலை,முகவரி போன்றவை அவசியம் கடைசியில் இடம்பெற வேண்டும். இது போல் பல்கலைக்கழக மாணவர்கள் எனில் அவர்கள் படிக்கும் படிப்பு,கல்லூரி முகவரி போன்றவை அவசியம் இருக்க வேண்டும்.திறந்த போட்டியில் பங்கேற்பவர்களுக்கு முழு முகவரி இருக்க வேண்டும் என நிபந்தனைகளை முன்பே உருவாக்கி விட வேண்டும். **இது கட்டுரைகளைப் பிரிக்க உதவும்.**
1. தமிழ் விக்கிப்பீடியாவில் இலங்கைக் கட்டுரைப் போட்டி என்கிற தனி பகுப்பு உருவாக்கி அதில் இணைக்கச் சொல்லலாம். இந்தப் பகுப்பில் இடம்பெறும் கட்டுரைகளை அவ்வப்போது குறிப்பிட்ட விக்கிப்பீடியர்கள் உதவியுடன் பாடசாலை மாணவர்கள், பல்கலைக்கழக மாணவர்கள், திறந்த நிலை எனும் போட்டிகளின் கீழான உள் பகுப்புகளுக்கு நகர்த்தி விடலாம். இந்த உள் பகுப்புகளில் அதிகமான தலைப்புகள் வரும் நிலையில் குறிப்பிட்ட தலைப்புகளின் கீழ் மேலும் பிரித்துக் கொள்ளலாம். **கட்டுரைகளின் பரிசுத் தேர்வுக்கு உதவும்.**
1. தமிழ் விக்கிப்பீடியாவின் கட்டுரைப் போட்டியில் பங்களிப்பவர்களில் 10 சதவிகித பங்களிப்பாளர்களாவது தமிழ் விக்கியின் பங்களிப்பாளராக (பயனராக) மாறும் நிலை இருக்க வேண்டும். **தமிழ் விக்கிப்பீடியாவின் வளர்ச்சிக்கு உதவும்**  
-பிற பயனர்கள் அளிக்கும் பல நல்ல கருத்துக்களுடன் இந்தக் கருத்துக்களையும் கவனத்தில் கொள்ள வேண்டுகிறேன்.--தேனி.எம்.சுப்பிரமணி. 16:19, 2 பெப்ரவரி 2011 (UTC)
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

### ஜெகதீஸ்வரன் கருத்து

- பாடசாலை மாணவர்கள், பல்கலைகழக மாணவர்களை பயனராக மாற்றும் திட்டத்தினை விட, வலைப்பதிவர்களை விக்கியில் பங்களிக்க வைப்பது எளிதானது. எழுதுகின்ற ஆவலோடு இருக்கும் வலைப்பதிவர்களுக்காக ஒரு தனிப்போட்டியினை வைக்கலாம் என்பது என் தனிப்பட்ட கருத்து.  
நன்றி.- சகோதரன் ஜெகதீஸ்வரன் <sup>\பேச்சு</sup>  
- வலைப்பதிவர்களுக்காகத் தனிப் போட்டி தேவையில்லை. விக்கியின் பயனர்கள் பலரும் தங்களுக்கென வலைப்பூக்கள், இணையதளங்கள் என தனியாக வைத்திருப்பவர்கள்தான். திறந்த நிலைப் போட்டி என்பதில் வலைப்பதிவர் உட்பட யாரும் கலந்து கொள்ளலாம். விக்கிப்பீடியாவில் பங்களிக்கும் தாங்கள் விக்கியின் பயனர் என்பதற்கு முக்கியத்துவமளியுங்கள்... உங்கள் பெயரில் சொடுக்கினால் விக்கியிலுள்ள உங்கள் பயனர் பக்கத்திற்குச் செல்ல வேண்டும். தங்கள் வலைப்பூவிற்குச் செல்லும் வழியாக அமைப்பது சரியானதல்ல...--தேனி.எம்.சுப்பிரமணி. 17:36, 2 பெப்ரவரி 2011 (UTC)
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

### மயூரநாதன் கருத்து

இலங்கையிலும் கட்டுரைப் போட்டியொன்றை நடத்துவது நல்ல பயனுள்ள விடயம். அதிகம் கட்டுரைகள் வரவேண்டும் என்று எதிர்பார்த்து நடத்துவதைவிட புதிய பங்களிப்பளர்களைக் கவருவதற்கான ஒரு வழியாக இதனைப் பயன்படுத்துவதே நல்லது என்பது எனது கருத்து. பெயரைப் பதிவு செய்துகொண்டு கட்டுரைகளை நேரடியாகவே விக்கிப்பீடியாவில் எழுதச் சொல்லலாம். அல்லது வெளியே எழுதிப் பதிவேற்றச் சொல்லலாம். 100 போட்டியாளர்கள் வரை இலக்கு வைத்தாலே போதுமானது. நன்றாகத் திட்டமிட்டுக்கொண்டு தொடங்குவது நல்லது.மயூரநாதன் 19:13, 2 பெப்ரவரி 2011 (UTC)
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

### சஞ்சீவி சிவகுமாரின் கருத்து

மயூரநாதனின் கருத்து எனக்கும் சரியாகப் படுகிறது. விக்கிக்கு நாம் அறிமுகம் செய்த பலர் ஆசைக்கு ஒரு கட்டுரையை தொகுத்துவிட்டு அடங்கி விட்டவர்களாகவே இருக்கின்றனர்.பல காரணங்கள் இருந்தாலும் ஆர்வம் போதாமை முக்கியமானது.கட்டுரைப் போட்டியை இணையவழிப் போட்டியாக நடத்துவதே சிறந்தது. பல்கலைக்கழக மாணவர்களுக்கு இணைய வசதி பிரச்சினை அல்ல.மயூரநாதன் சொன்னது போல் 100 பேர் பங்களித்தால் போதும்.--சஞ்சீவி சிவகுமார் / <sup>உரையாடுக</sup> 23:03, 2 பெப்ரவரி 2011 (UTC)  
:: அனைவரின் கருத்துக்களுக்கும் நன்றி. சோடாபோட்டில், தேனி மற்றவர்களின் கருத்துக்கள் பெரும்பாலவோடு உடன் படுகிறேன். எனினும் கணினி வசதி கொண்ட மாணவர்களுக்கு மட்டும் போட்டி என்ற அடிப்படையோடு முரண்படுகிறேன். கட்டுரைப் போட்டி கட்டுரை எழுத திறமை கொண்ட மாணவர்கள் அனைவருக்குமாக அமைவதே சரியாக இருக்கும். அப்படி ஒரு குறையை நாம் ஏற்படுத்தக் கூடாது. அவர்கள் மின்னஞ்சல் அனுப்பினால் உடனடியாக ஏற்றி விடுதலோ, அல்லது வேறு ஒழுங்குபடுத்தல்களோ தேவை என்று படுகிறது. இங்கு ஒர் இலக்கிய அமைப்புடன் தொடர்பு கொண்டுள்ளேன். அவர்களின் ஈடுபாடு அல்லது ஆதரவு கிட்டுமா என்று பார்க்க வேண்டும். என்ன பரிசுகள் கொடுத்தால் சிறப்பாக அமையும் என்றும் பரிதுரைகள் செய்தால் நன்று. --Natkeeran 03:10, 7 பெப்ரவரி 2011 (UTC)
# விக்கிப்பீடியா:இலங்கை கட்டுரைப்போட்டி

## பயனர் கருத்துகள்

### சிவகோசரன் கருத்து

இது மிகச்சிறந்த ஒரு முயற்சி. இலங்கையில் மாணவர்களிடையே கணினி மற்றும் இணையப் பாவனை ஓரளவு சிறந்த நிலையில் இருப்பதாகத் தெரிகிறது. கட்டுரைகளை நேரடியாகப் பதிவேற்றம் செய்யுமாறு கேட்கலாம் என்றே எண்ணுகிறேன். யாழ்ப்பாணப் பகுதியில் இப்போட்டி தொடர்பான ஒழுங்குகளைச் செய்ய என்னால் ஓரளவு உதவ முடியும். வேலைப்பழு காரணமாக அதிக நேரத்தை ஒதுக்க முடியாதிருப்பினும் என்னாலான சிறு பங்களிப்பினை வழங்க ஆவலாக உள்ளேன். --சிவகோசரன் 10:42, 14 பெப்ரவரி 2011 (UTC)
::இலங்கையில் த.வி செயற்பாடுகளை முன்னெடுக்க இன்னொரு கரம் கிடைத்திருப்பதில் மகிழ்ச்சி.--சஞ்சீவி சிவகுமார் / <sup>உரையாடுக</sup> 11:59, 14 பெப்ரவரி 2011 (UTC)  
:: ஒரு சில வெளி உரையாடல்களைத் தொடர்ந்து, விரைவில் நாம் இதை முன்னெடுக்கலாம். உதவ முன்வந்ததற்கு நன்றி. --Natkeeran 23:29, 14 பெப்ரவரி 2011 (UTC)
# புத்தனாம்பட்டி

**புத்தனாம்பட்டி** (*Puthanampatti*) இந்தியாவின் தமிழ்நாடு மாநிலத்தில் திருச்சி மாவட்டத்தில் முசிறி வட்டத்தில் அமைந்துள்ள ஒரு சிற்றூராகும்.
# புத்தனாம்பட்டி

## வரலாறு

புத்தனாம்பட்டி முன்னர் காலத்தில் ‘புனதை’ என அழைக்கப்பட்டது.
# புத்தனாம்பட்டி

## மக்கள்தொகை

2001 ஆண்டு கணக்கெடுப்பின்படி இவ்வூரின் மக்கள்தொகை 3,163 ஆகும். ஆண்களும் பெண்களும் மக்கள்தொகையில் 50% உள்ளனர். சராசரி படிப்பறிவு 90%, தேசிய சராசரி (59.5%)யைவிட கூடுதலாகும். ஆண்கள் படிப்பறிவு 85%, மற்றும் பெண்கள் படிப்பறிவு 89%. 8% நபர்கள் ஆறு அகவைக்கும் குறைந்தவர்கள்.
# புத்தனாம்பட்டி

## அமைவிடம்

திருச்சியிலிருந்து வடமேற்கே 33 கி.மீ தொலைவிலும் துறையூரிலிருந்து தென்கிழக்கில் 16கி.மீ தொலைவிலும் பெரம்பலூரிலிருந்து 35 கி.மீ தொலைவில் தென்மேற்கிலும் அமைந்துள்ளது.
# புத்தனாம்பட்டி

## கல்வி

1947ஆம் ஆண்டு எம். மூக்கப்பிள்ளை என்பவர் இங்கு நேரு உயர்நிலைப் பள்ளியை நிறுவினார். இங்கு பள்ளிக் கல்விக்கென ஸ்ரீ சண்முகநாதன் துவக்கப் பள்ளி உள்ளன. கல்லூரிப் படிப்புக்காக நேரு நினைவுக் கல்லூரி அமைக்கப்பட்டுள்ளது. இந்தக் கல்லூரி கலை மற்றும் அறிவியல் துறைகளிலான பட்டப்படிப்புகளை வழங்குகிறது. திருச்சி மாவட்டத்திற்கு அண்மையிலுள்ள மாவட்டங்களிலிருந்து மாணவர்கள் படிக்க வசதியாக அமைந்துள்ள இக்கல்லூரியையும் எம். மூக்கப்பிள்ளை என்பவர்தான் நிறுவினார். இக்கல்லூரியை 1967ஆம் ஆண்டில் அப்போதைய தமிழக முதல்வராக இருந்த கா. ந. அண்ணாத்துரை திறந்து வைத்தார். பாரதிதாசன் பல்கலைக்கழகத்துடன் இணைக்கப்பட்டுள்ள இக்கல்லூரியில் படிக்கும் மாணவர்களுக்கான மதிப்பெண்கள் பட்டியல் மற்றும் பட்டங்களை பாரதிதாசன் பல்கலைக்கழகம் அளிக்கிறது.
# புத்தனாம்பட்டி

## போக்குவரத்து

புத்தனாம்பட்டி சாலை மாவட்டத் தலைநகர் திருச்சியுடனும், துறையூருடனும் தரைவழிச் சாலைகளால் இணைக்கப்பட்டுள்ளது. இந்த ஊருக்கு அருகில் சுமார் 25 கிலோ மீட்டர் தொலைவிலிருக்கும் உத்தமர்கோவில், 35 கி.மீ தொலைவிலிருக்கும் திருச்சிராப்பள்ளி சந்திப்பு தொடருந்து நிலையம் என இரு தொடருந்து நிலையங்கள் உள்ளன. இந்த ஊருக்கு அண்மையிலுள்ள வானூர்தி நிலையம் திருச்சிராப்பள்ளி பன்னாட்டு வானூர்தி நிலையமாகும்.
# விக்ரமாதித்யன்

**விக்ரமாதித்யன்** (பிறப்பு: செப்டம்பர் 25, 1947) ஒரு தமிழ்நாட்டுக் கவிஞர். இவரது இயற்பெயர் நம்பிராஜன். திருநெல்வேலி நகரப் பகுதியில் கல்லத்தி முடுக்கு தெருவில் வளர்ந்தவர். பின்னர் குற்றாலம், தென்காசி, சென்னை மேற்கு மாம்பலம், கலைஞர் கருணாநிதி நகர், அசோக் நகர் ஆகிய இடங்களிலும் வாழ்ந்துள்ளார்.
# விக்ரமாதித்யன்

## கல்வி

- தொடக்கக்கல்வியை திருநெல்வேலியில் பெற்றார்.
- 5ஆம் வகுப்பு (இரண்டாம் முறை), 6ஆம் வகுப்புக் கல்வியை சென்னை மேற்கு மாம்பலத்திலுள்ள சென்னை மாநகராட்சி தொடக்கப்பள்ளியில் பெற்றார்.
- 7, 8, 9ஆம் வகுப்புக்கல்வியை கடலூர் மாவட்டம் மாதிரவேளூரிலுள்ள முத்துசாமி-விசுவநாதர் நடுநிலைப்பள்ளியில் (1962-63ஆம் கல்வியாண்டு முதல் 1964-65ஆம் கல்வியாண்டு முடிய) பெற்றார்.
- 2014 ஆம் ஆண்டிற்கான சாரல் விருது
- 2021 ஆண்டிற்கான விஷ்ணுபுரம் விருது
# விக்ரமாதித்யன்

## மேற்கோள்

இவர் எழுதிய புகழ் பெற்ற வரிகள்,
# நலநுண்ணுயிரி

**நலநுண்ணுயிரி ** (*probiotic*) என்பது ஊணாக உட்கொள்ளப்படும் நுண்ணுயிரிகளாகும். இதை எடுத்துக்கொள்வதால் உயிர்களுக்கு நன்மை விளையும் எனக் கருதப்படுகிறது. இதற்கான அறிவியல் வரையறைகள் ஐக்கிய நாடுகளின் உணவு மற்றும் வேளாண்மை அமைப்பு, உலக சுகாதார அமைப்பு ஆகியவற்றால் இவ்வாறு குறிப்பிடுகின்றது, “உயிருள்ள நுண்ணுயிரியுணவை தகுந்த அளவில் பேருயிரிகள் எடுத்துக்கொள்ளும் போது, அந்த நுண்ணுயிர்கள், அவற்றை உட்கொள்ளும் உயிருக்கு, உடலின் ஆரோக்கியத்தையும் வேறு பயன்களையும் கொடுக்கும்".  
மூத்தமனிதன் காலம் தொட்டு நாம் தயிரைப் பயன்படுத்தி வருகிறோம். இத்தயிரானது உரையூற்றப்பட்ட பாலில் இருந்து கிடைக்கிறது. இவ்வுரை முன்பு பெறப்பட்ட தயிரின் சிறியளவாகும். இதற்குள் *லாக்டோபாசில்லசு*, *பைஃபிடோபாக்டீரியம்* மற்றும் *ச்ட்ரெப்டோகாக்கசு* என பல நுண்ணுயிர்கள் இருக்கின்றன.  
இதைப் போன்று இப்போது கடைகளில் **யோகர்டு**, **அமிலப்பால் (Acidophilus milk)** என நலநுண்ணுயிரிகள் கிடைக்கின்றன.
# நலநுண்ணுயிரி

## வரலாறு

நாம் பல நூற்றாண்டுகளாய் தயிரைப் பயன்படுத்துகின்றோம். இவைகளில் நுண்ணுயிர் இருப்பதை அறிந்திலை. ஆனால் இருபதாம் நூற்றாண்டில் வாழ்ந்த ருசிய அறிவியலறிஞன் இலியா இலிச் மெச்னிகோவ் (எல்லி மெச்சினிகாஃப்), நுண்ணுயிர்களின் நற்பண்புகள் என விவரிக்கிறார். அவர் 1907 இல் குடல் நுண்ணுயிர்க்குவையை மாற்றியமைக்க முடியும் என்றும், தீங்கு விளைவிக்கும் நுண்ணுயிரிகளை பயனுள்ள நுண்ணுயிரிகளுடன் மாற்றீடு செய்யவும் முடியும் என்றும் பரிந்துரைத்தார். உயிர்ப்பகைகளைப் பயன்படுத்தி நோய்களைக் கட்டுப்படுத்தும் முறைக்கு இதை மாற்றாகவும் பயன்படுத்த பல ஆய்வுகள் நடந்த வண்ணமுள்ளன.
# நலநுண்ணுயிரி

## செயல்படுமுறை

சில பாக்டீரியாக்கள், குறிப்பாக *லாக்டோபாசில்லசு* இரைப்பையை அமிலத்தன்மையாக்கி நோய்க்காரணிகளை அழிக்கிறது. இவையே சில சமயங்களில் அதிதேவையான வைட்டமின்களை (உயிர்ச்சத்து B வகை) உற்பத்தி செய்வதில் பங்கு வகிக்கிறது. இதனால் தான் நாம் உயிர்ப்பகைகளைப் பயன்படுத்தும் போது மருத்துவர்கள் சத்துமாத்திரைகளைப் பரிந்துரைக்கின்றனர்.  
சில வேளைகளில் கரைக்க முடியாத உணவுகளை நாம் எடுக்கும்போது இவை அதைச் சிதைக்கும் நொதிகளை உற்பத்தி செய்து அதை செரிக்க இவை உதவுகிறது. உதாரணம், கறையான்கள் தாம் உண்ணும் மரத்தினை செரிக்க நுண்ணுயிரியின் நொதி அவசியமாயுள்ளது. இதை இக்கறையானின் உள்ளுள்ள நுண்ணுயிரியானது நிறைவேற்றுகிறது.
# நலநுண்ணுயிரி

## பயன்கள்

- நலநுண்ணுயிரி வயிறு சம்பந்தப்பட்ட பல உபாதைகளுக்கு நிவாரணியாக திகழ்கிறது.
- குறிப்பாக பேதி, அழற்சி, பெருங்குடல் புற்று நோய்களுக்கும் நிவாரணமளிக்கிறது.
- மனிதனுக்கும் விலங்குகளுக்கும் தேவையான நொதியுற்பத்தி, உயிர்ச்சத்து B உற்பத்தி ஆகியவற்றில் உதவுகிறது.
- இந்நுண்ணியிரிகளால் மனித உடல் பின்வரும் உயிர்சத்துகளை தயாரிக்க முடியும் என ஆய்வுகள் கூறுகின்றன. உயிர்ச்சத்து கே (Vitamin k),இலைக்காடி (folic Acid),உயிர்ச்சத்து பி12 (Vitamin B12).
# நலநுண்ணுயிரி

## அறியப்பட்ட நுண்ணுயிர்கள்

*லாக்டோபாசில்லசு பல்காரிக்கச்*, *ச்ட்ரெப்டோகாக்கசு லாக்டிசு*, *லாக்டோபாசில்லசு டெல்புருக்கி,* *லாக்டோபாசில்லசு அசிடோபிலசு*, *பைஃபிடொபாக்டீரியம் கேசி*, *பாசில்லசு கோவாகுலன்சு* ஆகியன குறிப்பிடத்தக்க சில நுண்ணுயிர்கள்.  
இன்று பயன்படுத்தப்படும் சில நலநுண்ணுயிரிகளின் பேரினங்கள்:  
- *இலக்டோபசிலசு (Lactobacillus)*: இது மிகவும் பொதுவான நலநுண்ணுயிரி. இவை தயிர் மற்றும் பிற புளித்த உணவுகளில் காணப்படலாம். இவற்றின் வெவ்வேறு திரிபுகள் வயிற்றுப்போக்கிற்கும் பாலில் உள்ள சர்க்கரையான இலக்டோசை செரிமானம் செய்ய முடியாதவர்களுக்கும் உதவக்கூடும்.
- *பிஃபிடோபாக்டீரியம் (Bifidobacterium)*: சில பாற்பொருட்களில் இதைக் காணலாம். இது அழல் குடல் கூட்டறிகுறிக்கு (IBS) உதவுகின்றது.  
இவை தவிர *சக்ரோமைசிசு போலர்டி (Saccharomyces boulardii)* போன்ற சில மதுவ வகைகள் வயிற்றுப்போக்கு மற்றும் பிற செரிமான பிரச்சனைகளை எதிர்த்துப் போராட உதவுகின்றன.
# சோ. ம. கிருசுணா

**சோமனஅல்லி மல்லையா கிருசுணா** (*Somanahalli Mallaiah Krishna*) ((1மே 1932 – 10 திசம்பர் 2024)) முன்னாள் கருநாடக முதலமைச்சராவார். இவர் இந்தியாவின் வெளிவிவகாரத்துறை அமைச்சராகப் பதவி வகித்தவர். 2004-2008 ஆண்டுகளில் மகாராஷ்டிரா மாநில ஆளுநராக பதவி வகித்துள்ளார். கடைசியாக பாஜகவில் இருந்தார். எஸ்.எம். கிருஷ்ணா திசம்பர் 1989 முதல் சனவரி 1993 வரை கர்நாடக சட்டப் பேரவையின் சபாநாயகராகப் பணியாற்றினார். 1971 முதல் 2014 வரை பல்வேறு காலங்களில் மக்களவை மற்றும் மாநிலங்களவை உறுப்பினராகவும் இருந்தார். 2023-இல், கிருஷ்ணாவுக்கு இந்தியாவின் இரண்டாவது மிக உயர்ந்த குடிமகன் விருதான பத்ம விபூசண் விருது வழங்கப்பட்டது.
# சோ. ம. கிருசுணா

## ஆரம்ப வாழ்க்கையும் கல்வியும்

கிருஷ்ணா எஸ். சி. மல்லையாவின் மகன் ஆவார். இவர் கருநாடக மாநிலம் மாண்டியா மாவட்டத்தில் உள்ள மத்தூர் தாலுகாவில் உள்ள சோமனஅள்ளி என்ற கிராமத்தில் வொக்கலிகா குடும்பத்தில் பிறந்தார். மைசூரில் உள்ள ஸ்ரீராமகிருஷ்ணா வித்யாசாலாவில் உயர்நிலைப் பள்ளிப் படிப்பினை முடித்தார். மைசூரில் உள்ள மகாராஜா கல்லூரியில் இளங்கலைப் படிப்பை முடித்த பின்னர், கிருஷ்ணா, பெங்களூரில் உள்ள அரசு சட்டக் கல்லூரி என்று அழைக்கப்பட்ட பல்கலைக்கழக சட்டக் கல்லூரியில் சட்டம் பயின்று பட்டம் பெற்றார். கிருஷ்ணா அமெரிக்காவில் டல்லாஸ், டெக்சாஸில் உள்ள தெற்கு மெதடிஸ்ட் பல்கலைக்கழகம் மற்றும் வாஷிங்டன் டி.சி.யில் உள்ள ஜார்ஜ் வாஷிங்டன் பல்கலைக்கழக சட்டப் பள்ளியில் பட்டம் பெற்றுள்ளார். இங்கு இவர் முழு நிதியுதவியுடன் கல்வி பயின்ற அறிஞராக இருந்தார். இவர் இந்தியா திரும்பிய உடனேயே, 1962-ல் கர்நாடக சட்டமன்றத்திற்குப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.